Diari Oficial de la Generalitat Valenciana


Sumari del DOGV 4445, del 21-02-2003 (2003/1790)

RESOLUCIÓ de 5 de febrer de 2003, del conseller d'Indústria, Comerç i Energia, sobre iniciació de procediment d'expropiació per taxació conjunta.
-------------------------------------------------------------------------------------------------------------------------------------------------

### Dades del document

Número de DOGV
:   4445

Data del DOGV
:   21-02-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/1790


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 5 de febrer de 2003, del conseller d'Indústria, Comerç i Energia, sobre iniciació de procediment d'expropiació per taxació conjunta. [2003/M1790]
  
Mitjançant Acord de data 27 d'abril de 1999 (exp. 980484), la Comissió Territorial d'Urbanisme de València aprovà definitivament la delimitació de l'àrea reserva de terrenys per a la constitució de patrimoni públic de sòl industrial, al terme municipal de Siete Aguas, amb la relació de propietaris, béns i drets afectats.
  
L'article 33 de la Llei 6/1998, de 13 d'abril, sobre Règim del Sòl i Valoracions, disposa que l'aprovació de plans d'ordenació urbana i de delimitacions d'àmbits de gestió a desenvolupar per expropiació implicarà la declaració d'utilitat pública de les obres i la necessitat d'ocupació dels terrenys i els edificis corresponents, amb la finalitat d'expropiació o imposició de servituds.
  
La Llei 6/1998, de 13 d'abril, sobre Règim del Sòl i Valoracions, diu en l'article 36 que el preu just dels béns i drets expropiats es determinarà de conformitat amb el que s'ha establit en el títol III de la present llei, mitjançant expedient individualitzat o pel procediment de taxació conjunta, i es remet l'esmentada regulació al que disposen els articles 202 a 204 del Reial Decret 3.288/1978, de 25 d'agost, pel qual s'aprova el Reglament de Gestió Urbanística, i l'expedient d'expropiació haurà de contenir els documents assenyalats en l'article 202.
  
Elaborat el projecte d'expropiació de l'àrea de reserva de terrenys per a la constitució de patrimoni públic de sòl, destinada a la promoció de sòl industrial al municipi de Siete Aguas, este consta dels següents documents:
  
- Determinació de l'àmbit territorial, amb els documents que els identifiquen quant a situació, superfície i límits, acompanyats d'un pla de situació del terme municipal i d'un pla parcel·lari a escala.
  
- Fixació de preus amb la classificació raonada del sòl, segons la qualificació urbanística.
  
- Fulls de preu just individualitzat de cada finca, que continguen el valor del sòl, les edificacions, les obres, les instal·lacions i les plantacions.
  
- Fulls de preu just que corresponguen a altres indemnitzacions.
  
El procediment d'expropiació, en el marc del conveni de col·laboració subscrit el 18 de juny de 1997, entre la Generalitat Valenciana i l'Ajuntament de Siete Aguas, serà realitzat per la Conselleria d'Indústria, Comerç i Energia, a través de l'empresa Seguretat i Promoció Industrial Valenciana, SA (SEPIVA), en qualitat de beneficiari de l'expropiació, i d'acord amb l'habilitació realitzada per l'article 3 de la Llei 12/1994, de 28 de desembre, de la Generalitat Valenciana.
  
Resolució
  
Primer
  
Iniciar, de conformitat amb l'Acord de la Comissió Territorial d'Urbanisme de València de data 27 d'abril de 1999, el procediment d'expropiació per taxació conjunta dels terrenys inclosos en el projecte d'expropiació de l'àrea de reserva de terrenys per a la constitució de patrimoni públic de sòl, destinada a la promoció de sòl industrial al municipi de Siete Aguas (València), projecte que queda incorporat a l'expedient.
  
Segon
  
L'esmentat projecte serà sotmés a exposició pública pel termini d'un mes, al Servei Territorial d'Indústria i Energia de València, situat al carrer de Gregorio Gea, 27, de València, i a l'Ajuntament de Siete Aguas, on els interessats podran examinar la documentació i formular-hi les reclamacions i observacions que estimen pertinents.
  
Tercer
  
La present resolució se sotmetrà a informació pública mitjançant la inserció d'anuncis en el Diari Oficial de la Generalitat Valenciana, en el Butlletí Oficial de la Província de València i en un periòdic dels de més circulació de la província.
  
Així mateix, la present resolució serà notificada individualment juntament amb les taxacions, als titulars de béns o drets afectats en l'expedient, mitjançant trasllat literal del corresponent full d'apreciació i de la proposta de fixació dels criteris de valoració.
  
Quart
  
L'Ajuntament de Siete Aguas serà oït en el termini d'un mes, de conformitat amb el que s'ha establit en l'article 202.5 del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Cinqué
  
La tramitació del procediment d'expropiació serà realitzada pel Servei Territorial d'Indústria i Energia d'Alacant, d'acord amb les competències previstes en el Decret 90/1984, de 30 de juny, del Consell de la Generalitat Valenciana.
  
València, 5 de febrer de 2003.- El conseller d'Indústria, Comerç i Energia: Fernando V. Castelló Boronat.